पाएं अपने शहर की ताज़ा ख़बरें और फ्री ई-पेपरडाउनलोड करें
इन दिनों कोरोना महामारी का भयानक रूप दिखाई दे रहा है। लोग अपनों की जान बचाने के प्रयास कर रहे तो इधर गौ सेवा केंद्र के सदस्य सड़कों पर घूमने वाली आवारा बीमार गायों की सेवा कर रहे हैं। पिछले 15 दिन से लगातार लाॅकडाउन के दौरान युवा बीमार गायों के इलाज में जुटे हुए है। यह इलाज पूरा निशुल्क करते हैं।
शहर के कुमेदान मोहल्ले में गाय के एक बछड़े के पैर को कुत्तों ने नोच लिया था। बुरी तरह से घायल गाय को देखकर आसपास के लोगों ने इसकी सूचना गौ सेवा केंद्र के सदस्य गोलू मिश्रा को दी। गोलू भी अपने साथियों के साथ वहां पहुंच गए। स्थानीय युवाओं के साथ बछड़े के पैर को ठीक करने की मशक्कत में जुट गए।
गोलू ने बताया कि कुत्ते ने बछड़े का पैर पूरी तरह नोच लिया था। मांस बाहर निकल आया था। अगर समय रहते इलाज नहीं मिलता तो बचाना मुश्किल था। स्थानीय लोगों के साथ करीब एक घंटे तक इलाज करते रहे। उन्होंने बताया कि जहां पर जरूरत बढ़ती है। विटनरी विभाग के डॉक्टरों से बात कर लेते हैं।
लॉकडाउन में कई बीमार गायों का कर चुके इलाज
इन दिनों जिले भर में लॉकडाउन लगा हुआ है। कोरोना महामारी के कारण लोग अपने घरों में हैं। वहीं जो बीमारी से ग्रसित हैं। वे अपने परिवार की सेवा में लगे हुए हैं। ऐसी विकट परिस्थिति में आसरा गौ सेवा केंद्र द्वारा नि:शुल्क सेवाएं दी जा रही हैं। घायल और बीमार गाय बछड़ों का लॉकडाउन में इलाज जारी है। इसी तरह पूर्व में वर्ष 2020 में भी युवाओं द्वारा लगातार आवारा गौवंशों की भूख प्यास मिटाने का काम किया गया था।
पुरानी टेहरी के पास एक गाय लावारिस अवस्था में पड़ी थी। स्थानीय लोगों को जब पता चला तो बीमार गाय की सूचना गोलू को दी गई। वे भी मौके पर पहुंच गए। गाय को देखा तो पता चला कि पाॅयजन का सेवन कर लिया था। लेकिन फिर भी उसकी जान बचाने में युवा जुट गए। स्थानीय लोगों की मदद से गाय का इलाज शुरू किया।
पहले बीमार गाय को डीएनएस, कैल्सियम, आरएल की बाटल चढ़ाई। साथ ही एमबीआई का इंजेक्शन भी दिया। बाॅटल लगाने का स्टेंड नहीं मिला तो कुछ युवा अपने हाथों में बॉटल लेकर खड़े रहे। करीब दो घंटे तक इलाज करते रहे। हालांकि तमाम प्रयासों के बाद भी गाय को नहीं बचाया जा सका।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn